যুক্তি ভুল নয়। কিন্তু প্রশ্ন হচ্ছে, ঘুষ দেওয়ার অপরাধকে ঘৃণা করতে চেয়ে ঘুষ নেওয়ার প্রবণতাকে কি খাটো করা যায়! সে প্রশ্নের উত্তর ফেসবুকেই পেয়েছেন দিব্যেন্দু। মৃগাঙ্ক রায়চৌধুরী পালটা লিখেছেন, ‘‘দূরদৃষ্টি ছিল বলেই আজকে উনি মুখ‍্যমন্ত্রী। উনি জানতেন আগামীতে ঘুষ ছাড়া কোনও কথা হবে না, আর তার জন‍্য চাই টাকা। সারদা, নারদা শেষ হলে বাকি থাকবে কলেজে ভর্তি হতে চাওয়া ছাত্র-ছাত্রী আর কলেজ জীবন শেষে চাকরি পাওয়ার আশায় যুবকরা। তাই জলচক্রের মতো একটা ‘টাকাচক্র’ তৈরি করতে না পারলে পার্টি ফান্ড অচল। তাই কন‍্যাশ্রী ও বেকার ভাতার ব‍্যাবস্থা। যদিও নিন্দুক সিপিএমরা লুকিয়ে বলবে — ‘টাকাচক্রের বেকারভাতা তো আমারাই চালু করেছিলাম!’ তা হলে সামনের বার ইকোনমিক্সে নেবেলটা আমাদের বাংলার দখলে, সৌজন্যে আমাদের সবার প্রিয়...। হ‍্যাঁ ঐ ‘টাকাচক্রের’ সুষ্ঠু বিন‍্যাস আবিষ্কারের জন‍্য!’’